L 128/60
BG
Официален вестник на Европейския съюз
15.5.2023 г.
РЕГЛАМЕНТ ЗА ИЗПЪЛНЕНИЕ (ЕС) 2023/949 НА КОМИСИЯТА от 12 май 2023 година за разрешаване на пускането на пазара на железен комплекс с казеин от мляко като нова храна и за изменение на Регламент за изпълнение (ЕС) 2017/2470 (текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12, параграф 1 от него,
като има предвид, че:
(1)
В Регламент (ЕС) 2015/2283 се предвижда, че само новите храни, разрешени и включени в списъка на Съюза на новите храни, могат да бъдат пуснати на пазара в рамките на Съюза.
(2)
По силата на член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2), с който се изготвя списък на Съюза на новите храни.
(3)
На 16 юни 2020 г. дружеството Société des Produits Nestlé S.A. („заявителят“) подаде до Комисията заявление в съответствие с член 10, параграф 1 от Регламент (ЕС) 2015/2283 за пускане на пазара на Съюза на железен комплекс с белтък от мляко — железен комплекс с казеин, получен от мляко от животни от рода на едрия рогат добитък, стабилизиран с фосфат, като нова храна.
Заявителят поиска железният комплекс с белтък от мляко да бъде използван като източник на желязо в мляко и в млечни продукти на прах, безалкохолни напитки, предлагани на пазара във връзка с физически упражнения, полуготови напитки от какао на прах, заместители на кафе на прах или течни заместители на кафе на основата на малц, зърнени блокчета, юфка, различна от стъклена юфка, кубчета или гранули (основи за бульони), заместители на отделни хранения за контрол на теглото, заместители на целодневния хранителен прием за регулиране на телесното тегло съгласно определението в член 2 от Регламент (ЕС) No 609/2013 на Европейския парламент и на Съвета (3), храни за специални медицински цели съгласно определението в член 2 от Регламент (ЕС) No 609/2013, с изключение на храни за кърмачета и малки деца, и хранителни добавки съгласно определението в член 2 от Директива 2002/46/ЕО на Европейския парламент и на Съвета (4), предназначени за населението като цяло, с изключение на кърмачета и малки деца.
Предложените нива на употреба в хранителните добавки, посочени в заявлението, са до 700 mg/ден, което съответства на количество до 14 mg желязо/ден.
Заявителят също така предложи да не се използват хранителни добавки, съдържащи железен комплекс с белтък от мляко, ако в същия ден се консумират други храни с добавен железен комплекс с белтък от мляко.
(1) ОВ L 327, 11.12.2015 г., стр. 1.
(2) Регламент за изпълнение (ЕС) 2017/2470 на Комисията от 20 декември 2017 г. за изготвяне на списъка на Съюза на новите храни в съответствие с Регламент (ЕС) 2015/2283 на Европейския парламент и на Съвета относно новите храни (ОВ L 351, 30.12.2017 г., стр. 72).
(3) Регламент (ЕС) No 609/2013 на Европейския парламент и на Съвета от 12 юни 2013 г. относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло и за отмяна на Директива 92/52/ЕИО на Съвета, директиви 96/8/ЕО, 1999/21/ЕО, 2006/125/ЕО и 2006/141/ЕО на Комисията, Директива 2009/39/ЕО на Европейския парламент и на Съвета и регламенти (ЕО) No 41/2009 и (ЕО) No 953/2009 на Комисията (ОВ L 181, 29.6.2013 г., стр. 35).
(4) Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).